NATO energetinio saugumo kompetencijos centras

NATO energetinio saugumo kompetencijos centras () – NATO kompetencijos centras. Įsikūręs Vilniuje.

Energetinio saugumo kompetencijos centras analizuoja karinio energetinio efektyvumo ir energetikos infrastruktūros apsaugos aspektus, teikia rekomendacijas ir siūlymus dėl energetinio saugumo, alternatyvių energijos šaltinių pritaikymo karyboje ir gamtai palankių karinių pajėgumų plėtros, taip pat organizuoja pratybas ir dalyvauja jose. 

Centras kasmet organizuoja ir įvairius kursus, kurių vienas svarbiausių – energetinio efektyvumo karinėse operacijose kursas. Juose dalyvauja įvairių NATO ir partnerių šalių atstovai.

Istorija 

Centras įkurtas 2012 m. liepos 10 d. 2012 m. spalio 12 d. jam suteikta NATO akreditacija.

Centrą įsteigė 6 valstybės – Lietuva, Estija, Italija, Latvija, Prancūzija ir Turkija. 2014 m. prisijungė Jungtinė Karalystė ir Sakartvelas, 2017 m. – JAV ir Vokietija, 2018 m. – Suomija, o 2021 m. – Ukraina.  2023 m. prisijungė Lenkija.

Išnašos

Nuorodos 
 NATO ENSEC COE

NATO pajėgumai Lietuvoje